Die Peter-jasie Patriot - Nommer 87
Ons gaan in April kamp in die Kgalagadi Oorgrenspark. Op pad soontoe slaap ons oor in Upington en dan kamp ons by Mata Mata, Twee Rivieren en Nossob. As enigiemand al daar was en enige handige wenke vir my het, stuur my as epos, ek sal dit baie waardeer. Dan gaan ons in Mei in Namibië rondry, ek soek wenke oor Kolmanskop, Sossusvlei en Etosha. Epos my hier asb.
Elsabé van die Danville Hulp Groep het 'n dringende versoek, gaan lees verder ondertoe en dra tog asseblief ietsie by! Elke bietjie help!
Hier is Minette weer met nog 'n lekkerlees artikel. Minette is verbonde aan die Republikein, die enigste Afrikaanse dagblad in Namibië. Stuur gerus vir Minette epos as jy aanklank vind by haar artikel, sy hou daarvan om van julle te hoor!
Minette, dink jy die Taalrestaurant gaan vir ons 'n komplimentêre ete gee as ons in Mei daar kuier vir al die bemarking wat ons vir hulle doen?
“Ons gaan Taal toe,” sê Ruhan.
Ek gee een van my diep fronse.
“Taal? Watse taal? Wat praat jy?”
Tot die spyskaart waarsku teen die gejaag.
Geheimsinnige geure spiraal deur die lug, warrel veerlig onder my neus verby, sodat ek behaaglik diep snuif. Die sintuie roer.
Voor ons kan sê Sitar en Tabla sit die kelner die hordes bakkies neer. “Kan 45 minute al om wees” vra ons tegelyk.
Ek het nie woorde om die eerste happie te beskryf nie. Elke hoekie van my lyf sug “fluweel.”
Hier is nog een van my strokiesprente! Klik op die strokiesprent om 'n groter weergawe te sien
Polisiekar - ek het lank gedink voordat ek die volgende geplaas het want nou kry die gemors nog gratis publisiteit ook, maar dalk word mense wakker en hou op om hulle vertonings by te woon en hulle musiek te koop. Lees maar en besluit vir jouself. Die Moslems betoog wêreldwyd oor spotprente van Mohamed en toe John Lennon jare gelede verkondig het dat die Beatles meer populêr as Jesus was is hulle plate wêreldwyd vernietig. Wat doen ons as Christene hier in SA oor die spul??? Net mooi NIKS! Of amper niks, een ouer skryf darem 'n E-Pos. As ek deur hierdie te plaas een persoon oortuig om nie hulle vertonings by te woon of CD's te koop nie het ek my doel bereik.
Polisiekar in pekel nadat lid God vloek
Feb 16 2006 09:40:22:290PM - (SA)
"Vergewe ons, asseblief."
Só het die groep ****ofpolisiekar in 'n verklaring om verskoning gevra nadat 'n ketting-e-pos uitgestuur is met 'n gebedsversoek en 'n dringende aanmaning aan ouers om hul kinders teen dié groep te beskerm.
Dit kom nadat Wynand Myburg, die baskitaarspeler, ná hul optrede verlede naweek in Witbank die woorde "F** God" op 'n jong aanhanger se beursie geskryf het tydens 'n gesprek oor geloof.
Die e-pos is geskryf deur 'n kwaai ma (wat in die brief anoniem bly) aan wie se kinders 'n groeplid glo gesê het: "Christenskap is 'n p***spul."
"Ek moet ongelukkig blatant sê wat hulle geskryf en gesê het, sodat julle kan verstaan hoe verskriklik verlore die ouens is," skryf sy in die e-pos.
"Van hulle (die aanhangers) kan miskien ook jou kinders wees. My kinders. Hulle word beïnvloed deur hierdie groep se sienswyse en verander dan in kinders wat ons nie ken of grootgemaak het nie."
Myburg het gesê hy vind dit "weird dat dit só opgeblaas is, want mense weet uit ons CD's ons is nie Christene nie".
"Dit is onvolwasse om ná die tyd 'n persoonlike gesprek wat 05:00 die oggend onder die invloed van drank gebeur het nou aan die hele Suid-Afrika bekend te maak.
"Ons verkondig mos nou nie 'F** God' van die verhoog af nie."
Dr. Nelis Niemand, moderator van die NG Kerk se Hoëveld Sinode, sê hy sou self met die groep hieroor wou praat. "Ek kan sê dit maak ons eina as iemand iets wat vir ons kosbaar is verkleineer, maar ek hou nie daarvan om uitsprake te maak as ek dit nie aan die persoon self maak nie. Ek dink die probleem lê dieper as net dít."
"Ek kan nie glo 'n groep soos hulle het soveel ondersteuners nie," sê dr. Isak Burger, president van die Apostoliese Geloofsending (AGS). "Hulle ly aan morele bankrotskap en hulle gaan hul bietjie ondersteuners daarmee verjaag. Só 'n uitspraak is banaal en vlak."
"Ek dink dis net plain ridiculous om so iets te doen," sê Huyser Burger van die groep Battery9, sélf bekend om ekstreme en anargistiese lirieke. "Dit is onverantwoordelik en dis mos nou laatie- twak."
Hier is die E-Pos:
Subject: FW: KETTING GEBED VIR F-POLISIEKAR - GOD IS GROOT EN GETROU!!
Vandag wil ek 'n DRINGENDE EN ERNSTIGEgebedsversoek doen aan al my Christen vriende.
My kinders het Vrydagaand in Witbank in vertoning van F-Polisiekar bygewoon. Die een kind om ondersoek in te stel en die ander een omdat hy/sy van hulle musiek hou.
Na die vertoning het een my kinders se vriende na een van die lede van F-Polisiekar gegaan om 'n handtekening te vra en en die betrokke lid het op die vriend die beursie die volgende boodskap geskryf wat moes dien as 'n handtekening.
"F*k vir God"
Een van die lede van F-Polisiekar het ook reguit vir een van my kinders gesê dat Christenskap is 'n p**sspul. Ek moet ongelukkig blatant sê wat hulle geskryf en gesê het, sodat julle kanverstaan hoe verskriklik verlore die ouens is.
Vriende, dit is ongelooflik hartseer vir my. Jongmense tussen die ouderdomme van 13-19 stroom na die hierdie groep se vertonings. Van hulle kanmiskien ook jou kinders wees. My kinders. Hulle word beinvloed deur hierdie groep se sienswyse en verander dan in kinders wat ons nie
ken of grootgemaak het nie.
As Christen is dit nie my plek of reg om te oordeel nie en daarom het ek besluit om te bid vir elke lid van hierdie groep. Ek dank die Here dat my kinders besef het waarmee hulle te doene het en dat dit vir hulle ook onaanvaarbaar is. Hulle het egter ook gesê dat ons eerder vir hulle moet bid as om hulle te verstoot, want hulle weet nie wat hulle doen nie.
Dit is dus my versoek. Stuur hierdie epos aan elke Christen vriend of vriendin. Kom ons bid vir hierdie jongmense. Kom ons vra vir God om hulle harte aan te raak en hulle oë oop te maak sodat hulle kanbesef wat hulle besig is om te doen.
Assebief, kom ons bid saam vir hierdie groep mense en vertrou God vir 'n wonderwerk in hulle lewe.
Ons God is groter as enige probleem!!
Van 'n ouer wat omgee vir jongmense
My persoonlike mening?? Hulle moet doen wat hulle naam sê, hoe verder uit Suid Afrika hoe beter.
Die Minister van Gesondheid het pas wette deur die parlement gevoer waarvolgens iemand tronk toe kan gaan as hy/sy in 'n openbarhe plek rook en dit in 'n land waar 70 moorde per dag plaas vind!!!
Met Dr. Nkosanzana Zuma se rookwette wat kom, het verskeie mense al gewonder hoe dit toegepas gaan word. 'n Spesiale eenheid gaan daarvoor geskep word. En in die lig van die lewensgevaar wat rook inhou, sal die eenehid bekend staan as die "moord-en-rook-eenheid".
Dit blyk ook dat daar verskillende "kategoriee" van die nuwe misdaad gaan bestaan:
Naas die basiese oortreding van rook, sou iemand wat byvoorbeeld:
- Sigare met 'n sterk reuk rook,
- Iemand wat 'n rokende stompie in 'n asbak laat of iemand wat sy rook doelbewus in iemand anders se gesig blaas, aangekla kan word weens rook met verswarende omstandighede.
- Iemand wat Gunston rook, moet hom of haar gereed maak vir 'n aanklag van gewapende rook.
Ook die misdadigers sal in verskillende "kategoriee" val.
1. Iemand wat op kantoor agter 'n potplant probeer wegkruip terwyl hy of sy 'n dampie slaan, sal bekend staan as 'n struikroker.
2. 'n Ou wat 'n sigaret opsteek terwyl hy in die tou staan om geld te trek sal gebrandmerk word as 'n bankroker.
3. Iemand wat in 'n bus, 'n trein of vliegtuig oortree, moet voorbereid wees op die etiket van transitoroker.
‘n Mens hoor dikwels hoe belangrik die eerste indruk is. Binne die eerste paar sekondes, 20 na 30 sekondes het jy geleentheid hiervoor.
Is ‘n eerste indruk egter regtig so belangrik?
Ek dink nogal so. Vra maar enige verkoopspersoon hoe belangrik is die eerste indruk wat jy as verkoopspersoon op ‘n moontlike verkoper maak. Of ‘n onderwyser op nuwe ouers wat hul kind by die skool inskryf. Of die dokter op sy nuwe pasiënt. Of ‘n ou wat op ‘n mooi meisie indruk wil maak by ontmoeting? Daar is talle voorbeelde in die lewe waar eerste indrukke belangrik en dikwels ook blywend is.
Hoe maak ek ‘n goeie eerste indruk?
Kyk maar na ‘n televisie advertensie. Binne ‘n paar sekondes moet die advertensie die harte en verstand van kykers oortuig hul produk is so fantasties dat dit gekoop moet word.
Hier is so ‘n stukkie sielkundige towerkuns hoe jy gaan regkry om ‘n positiewe en kragtige eerste indruk te maak.
Verbeel jou jy is in ‘n televisie advertensie en het net 30 sekondes om ‘n fantastiese boodskap van jouself oor te dra. Oefen hierdie “ek-advertensie” voor ‘n spieël. Skryf die advertensie uit en oefen dit. En oefen dit. En oefen dit hardop uit.
Het jy dit? Besin deeglik oor die 30 sekondes flits boodskap van jou “ek-advertensie” en oefen dit tot volmaaktheid.
Oefen jou “ek-advertensie” voor ‘n spieël of ‘n vriend. Kry van jou vriend terugvoering, laat hy jou krities evalueer.
Dinge waarna jy moet kyk: was my houding reg? Het my liggaamstaal ‘n aangename boodskap oorgedra? Het ek positiewe woorde gebruik? Was my sinne kort en die boodskap duidelik? Het ek geglimlag? Het ek oogkontak gemaak?
‘n Laaste gedagte in die oefening om ‘n goeie eerste indruk te vorm. Kyk na hoe ander mense wat jy die eerste keer ontmoet. Waarvan hou jy? Wat trek jou aan na die persoon? Waarvan hou jy wat hy of sy doen? Wat stoot jou af; waarvan hou jy nie? Delf ‘n bietjie in jou verlede, wie is die mense wat ‘n blywende positiewe indruk op jou gemaak het?
Leer dus wat jy by ander mense waarneem. Maak gebruik van dit wat jy ervaar by jou naaste en vreemdeling.
Kortom: gebruik bostaande tegnieke en jy sal instaat wees om ‘n unieke fantastiese intro te maak wanneer jy mense die eerste keer ontmoet.
“Wen begin met die begin.” – Anoniem
Of soos die Engelse sê: “Winning starts with beginning.”
Dankie hiervoor, Jenine:
VIR DIE MANS WAT GEDWING WORD OM 7E LAAN TEKYK. MANS EK VOEL VIR JULLE!!!!!
7E LAAN ...
Hoop die skrywers van die reeks lees hierdie iewers raak en vang die skimp. Ek kyk 7e Laan omrede ek moet - dis deel van programuitruil met huismaat. Dan kla hy nie as ek History Channel kyk nie.
Hilda word in hegtenis geneem nadat sy sewe mense vergiftig het met kaar konkoksies. Sy skrik haarself buite weste en los kook vir altyd. Oubaas leef op Maria se kos en sy hartsiekte verdwyn. Sy sooibrand ook. Paula sterf tragies in `n elektrisiteitskortsluiting, ten aanskoue van die hele kantoor
by die Hillside Times. Stadig en aaklig. Mandla skrik sy dreadlocks reguit en trek dadelik Londen toe. Neville kry mense wat regtig joernaliste is om vir hom te werk. Aggie antwoord foon en maak tee.
Dewaal kom terug van oorsee, klim uit die kas en kondig sy troue met Bart aan, wie finaal alle vrouens gelos het. Hulle is baie gelukkig, neem Oppikoffi oor en doen iets oorspronkliks daaraan. En verander die specials. Neville se eks, Daleen pleeg selfmoord na al haar bedrog. Ten aanskoue van die hele ateljee en stadig met `n stomp kombuismes. Haar twee seuns, die useless een en die irriterende een skiet mekaar dood in `n tweegeveg oor die boedel. Al die sterf stadig. Aaklig. George vind uit Karien is `n flerrie, bel Wilmien en vertel haar oor Zac se affair. Wilmien vlieg terug, skiet Karien dood en kom los op `n technicality van insanity. Sy word PRO by Oppikoffi, skop Zac onder sy gat en trou met George.
Charmaine kry tot verbasing van almal `n derde gesigsuitdrukking by na haar eerste wittebroodsnag en sy en Neville besluit om saam die Times te run. Emma los haar fiksasie vir ouer mans nadat Debbie Meyer terugkom en Ryno afrokkel. Sy trou met Tobie, die rekenaar ou en hulle begin `n IT-plek en
trek Londen toe, waar sy nog meer gewig aansit. Debbie val van `n trap af terwyl sy Hollywood name dropping doen en breek haar nek ten aanskoue van ons en so 100 ander mense. Sy sterf stadig. O, en aaklig. Ryno word `n kluisenaar en trek weg nadat hy die boekwinkel verkoop het. Vanessa kom
agter sy is altyd vol stront en dikbek omrede sy `n closet lesbian is, verlei vir Felicity en hulle trek Oos-Kaap toe om Macadamia nuts te gaan boer.
Christelle en Leon raak verlore op `n skivakansie en word dood verklaar. Niemand weet dat hulle stadig en aaklig gesterf het nie, en min gee om. Madel raak mal en land in `n gestig. Sy het, volgens haar, die onsigbare Groblers vermoor in `n woedebui en aangesien niemand die Groblers met `n
dooie oog al ooit gesien het nie, word sy net toegesluit en die sleutel weggegooi. Tiaan hoor daarvan en skryf sy motor af iewers in Italië. Hy sterf stadig en aaklig. Jan-Hendrik kom ook om van pateetheidgeit. Ja, ook stadig en aaklig. Dezi is so bly, sy kry haar sig terug, verloor gewig en
gaan help vir George uit by Kyriakis de Lange.
7e Laan speel nou net af in Oppikoffi, waar als jolig gaan met Matrone en Hilda so nou en dan aanmekaar, en baie partytjies. Die klub feature so nou en dan, slegs om nog oorspronklike Afrikaanse kunstenaars ten toon te stel. Die karakters wat nie genoem is nie, sterf almal aan ongeneeslike siektes.
Stadig en aaklig.
EK STEM HULLE MOET BAYWATCH TERUG BRING, AL 200 EPISODES VAN 1980 AF. ONS
GEE REGTIG NIE OM NIE!!!!!
Persoonlike mening? Ek dink 7de Laan is lekker vermaak. Wanner nooi julle my uit om in Oppie Koffie te kom koffie drink? Skimp-skimp - Peterjasie
Hierdie resep kom uit Anna Eksteen se resepte eBoek "Onthou jy nog". Vir meer oor Anna se respteboeke klik hier.
1 rol skilferdeeg 1 eier geklits
500ml vars room 50ml strooisuiker
6ml vanielje geursel 250ml gesifte versiersuiker
30ml kookwater 2ml suurlemoensap
As jy 'n konsertina besit en dit op die nasionale konsertinaregister plaas, kontak gerus vir Kalie. Vra sommer vir 'n sertifikaat vir jou konsertina ook!
Hoop dat dit al baie beter met al ons getroue ondersteuners gaan en dat almal sommer baie krag, hoop en geloof vir die nuwe jaar het!
Vanoggend staan ek vir die eerste keer in die amper 4 jaar bestaan van ons projek met my hoed in die hand vir die Danville Hulp Projek! Indien ons nie vinnig fondse inkry nie sal ons projek se voortbestaan in die weegskaal wees want ons het vanoggend presies R368-00 in die bank!
Sonder fondse kan ons nie ons minderbevoorregte mense bystaan in al hulle behoeftes
nie. Die personeel van die kleuterskool se lone moet betaal word, medisyne, kos., elektrisiteit vir minderbevoorregte bejaardes moet betaal word, gas vir die kook van die middagetes vir die kinders, ens. ens. ens. Die lys van verpligtinge en behoeftes is nimmereindigend! Ons het gelukkig verlede week 'n paar donasies vir/van kos gekry wat ons vir die week sal deurtrek.
Ongelukkig is dit so dat 'n projek fondse nodig het en ons fondse is uitgeput. Ons weet almal dat Januarie en Februarie moeilike maande is maar in die verlede kon ons nog altyd oorleef op dit wat ons ingekry het - ongelukkig is dit hierdie jaar nie die geval nie en beleef ons vir die eerste keer werklik 'n hartseer krisis!
Anders as met 'n gewone huishoudelike begroting kan ek nie met geld in die bank sit en die kinders is honger nie, so sal almal kan verstaan dat 'n mens moet help tot op die laaste druppel - al is die rekening dan dolleeg moet die oues en kinders sovêr moontlik versorg wees!
Dit is vir my hartseer om vanoggend te moet vra vir fondse vir ons projek. Indien daar enige iemand is wat 'n rand of twee kan afknyp vir die versorging van ons minderbevoorregtes - groot asb - help ons! Elke rand en sent gaan help.
Tjek rek: 620 546 34 128
Vir aflewerings by my huis asb:-
Tel 991 3914 skakel asb net voordat u ry. Sel: 082 82 82 551
Nogmaals baie dankie ek glo dat ons deur hierdie krisis sal kom en daarna nog beter na ons oues en kinders sal kan omsien.
MAMMA, 'K WIL 'N MAN HÊ
want klompe dra--dit sal ek nie;
want "Schweinefleisch"--dit lus ek nie;